Tatiana Verega, o tânără din Republica Moldova, a anunțat ieri că urmează să-și înscrie numele în Cartea Recordurilor, devenind femeia care poate sta cel mai mult în poziția plank. Astăzi, recordul moldovencei a fost înregistrat, depășindu-l cu 15 minute pe cel anterior.

Înainte de a da startul acestei provocări, Tatiana a postat pe pagina ei de Facebook un mesaj simbolic: „Hai să facem istorie!”. Moldoveanca a reușit să bată recordul stabilit anterior, care era de de trei ore și 30 de minute, rezistând în poziția plank trei ore și 45 de minute.

Înscrierea unui record mondial este strâns legată de o strângere de fonduri pentru programul Galveston Chance to Dance, un program de dans pentru tineret, susținut de Tatiana și studioul ei de dans, DLS Dance.